**Kurt Josef Waldheim** (\* 21. december 1918, St. Andrä-Wördern, Rakúsko – † 14. jún 2007, Viedeň) bol rakúsky politik, diplomat, v rokoch 1972 až 1981 4. generálny tajomník OSN a v rokoch 1986 až 1992 prezident Rakúska.

Osobný život
------------

Narodil sa v dedine Sankt Andrä-Wördern blízko Viedne. Jeho otec bol školský inšpektor českého pôvodu menom Watzlawick (česky Václavík), ktorý si meno zmenil v roku kedy sa Habsburská monarchia rozpadla. Študoval právo na Viedenskej univerzite. Jeho manželka je Elisabeth Waldheim a majú spolu 3 deti.

Kariéra
-------

### Vojenská kariéra

Krátko po anšluse Rakúska v roku 1938 sa pridal k Národne-socialistickej nemeckej únii študentov a neskôr sa stal registrovaným členom SA (Sturmabteilung). Začiatkom roku 1941 bol povolaný do služieb Wehrmachtu a bol poslaný na východný front. V tom istom roku bol, podľa svojich autobiografii, zranený, uvoľnený z vojenskej služby a vrátil sa do Viedne, kde strávil celý zvyšok vojny.

Neskôr sa však objavili dokumenty, ktoré uvádzali, že Waldheimova vojenská služba neskôr pokračovala a v roku 1943 bol nasadený v gréckom Solúne, kde bol súčasťou protipovstaleckej jednotky. V roku 1986, keď pravda o jeho pokračujúcej vojenskej službe vyšla na povrch, Waldheim vyhlásil, že bol iba tlmočník a úradník a že nevedel o represáliách proti civilnému obyvateľstvu a o masakroch v susednej Juhoslávii.

Na konci vojny, sa v roku 1945 vzdal britským silám v Korutánsku.

### Diplomatická kariéra

Waldheim sa v roku 1945 pridal ku Rakúskej diplomatickej službe. Slúžil na rakúskom veľvyslanectve v Paríži od roku 1948, v rokoch 1951 až 1956 na rakúskom ministerstve zahraničia, v roku 1956 sa stal veľvyslancom v Kanade, v roku 1960 sa opäť vrátil na ministerstvo a v roku 1964 bol menovaný stálym zástupcom Rakúska pri OSN, kde bol až do roku 1968, odkedy bol dva roky minister zahraničia, no v roku 1970 sa opäť vrátil ako zástupca Rakúska pri OSN. Neúspešne kandidoval na prezidenta Rakúska roku 1971, no ešte v tom istom roku bol zvolený za náhradníka U Thanta ako generálneho tajomníka OSN.

Ako generálny tajomník navštívil v marci 1972 Namíbiu aby vyjednával o riešení partizánskych útokov v dôsledku Juhoafrickej administrácie tejto krajiny. V rokoch 1972, 1973 a 1974 aby rokoval s miestnymi predstaviteľmi a aby preskúmal pôsobenie mierových jednotiek OSN na tomto ostrove. Navštívil taktiež viacero krajín Stredného východu, aby preskúmal pôsobenie mierových jednotiek OSN v týchto miestach a aby jednal s predstaviteľmi týchto štátov o pokračujúcom prímerí.

V roku 1973 navštívil Indiu, Pakistan a Bangladéš aby tu rokoval o dôsledkoch indo-pakistanskej vojny v roku 1971. V roku 1976 mu bol úrad predĺžený o ďalšie funkčné obdobie no v roku 1981 jeho kandidatúra na tretí termín bola vetovaná Čínou.

### Politická kariéra

V roku 1986 druhýkrát kandidoval na prezidenta Rakúska, tentoraz úspešne. V tej dobe však vypukla aféra, okolo jeho pôsobenia vo vojnových rokoch 1939 – 1945. Ukázalo sa, že Waldheim klamal, že po svojom zranení zvyšok vojny strávil vo Viedni. Waldheim bol dokonca obvinený za účasť na páchaní vojnových zločinov.

V období jeho funkcie ako prezidenta, jeho a jeho manželku Elisabeth vyhlásilo viacero krajín za nežiaduce osoby (*persona non grata*). V roku 1987 mu bol zakázaný vstup do USA. Kvôli týmto udalostiam sa rozhodla rakúska vláda vymenovať medzinárodný výbor historikov, ktorý mal preskúmať Waldheimov život v období od roku 1938 do roku 1945. Výbor vo svojom vyhlásení potvrdil, že Waldheim vedel o represáliách a vojenských zločinoch, no zároveň dementoval akúkoľvek jeho účasť na nich.

Referencie
----------

1. ↑   *Die 7 Bundespräsidenten der Zweiten Republik vor Heinz Fischer* [online]. salzburg24.at, 2016-04-22, [cit. 2016-05-25]. Dostupné online.
2. ↑  Kurt Waldheim, *The Daily Telegraph*, 15 June 2007.

Iné projekty
------------

Commons
* Spolupracuj na Commons Commons ponúka multimediálne súbory na tému **Kurt Waldheim**

Externé odkazy
--------------

| * z
* d
* u
Generálni tajomníci OSN |
| --- |
| 
* Spojené kráľovstvo Gladwyn Jebb (1945 – 1946)
* Nórsko Trygve Lie (1946 – 1952)
* Švédsko Dag Hammarskjöld (1953 – 1961)
* Mjanmarsko U Thant (1961 – 1971)
* Rakúsko Kurt Waldheim (1972 – 1981)
* Peru Javier Pérez de Cuéllar (1982 – 1991)
* Egypt Butrus Butrus-Gálí (1992 – 1996)
* Ghana Kofi Annan (1997 – 2006)
* Kórejská republika Pan Ki-mun (2007 – 2016)
* Portugalsko António Guterres (od 2017)

 | Vlajka OSN |
| **^1**  dočasne zastupujúci pred prvou voľbou |

| * z
* d
* u
Prezidenti Rakúska |
| --- |
| prvá republika (1919 – 1938) | 
* Karl Seitz (1919 – 1920)
* Michael Hainisch (1920 – 1928)
* Wilhelm Miklas (1928 – 1938)

 | Štandarda prezidenta Rakúskej republiky |
| druhá republika (od 1945) | 
* Karl Renner (1945 – 1950)
* Leopold Figl (1950 – 1951)
* Theodor Körner (1951 – 1957)
* Adolf Schärf (1957 – 1965)
* Franz Jonas (1965 – 1974)
* Rudolf Kirchschläger (1974 – 1986)
* Kurt Waldheim (1986 – 1992)
* Thomas Klestil (1992 – 2004)
* Heinz Fischer (2004 – 2017)
* Alexander Van der Bellen (2017 – )

 |

Autoritné údaje: * abART: 137333
* BnF: 11928798p
* GND: 118771000
* ISNI: 0000 0001 1451 414X
* LCCN: n79063069
* NK ČR: jn20040202024
* VIAF: 89613090
* WorldCat: lccn-n79063069